पोस्टर में एक कविता के जरिए आरोप लगाया गया है और यह पूरे शहर में अब चर्चा का विषय बना हुआ है। पोस्टर सोशल मीडिया पर वायरल हो रहा है। हालांकि अभी तक भाजपा की ओर से इस पोस्टर पर कोई सफाई नहीं आई है। पोस्टर में फूलपुर सीट पर पैसे लेकर प्रत्याशी उतारने का तो आरोप लगाया ही गया है। वहीं, बाहुबली अतीक अहमद के नजदीकी और मौजूदा सांसद विधायकों से द्वंद की बातें भी कही गई है। जबकि केशव मौर्य के नजदीकी नेताओं को ऊपर उठाने वह ब्राम्हण विरोधी लोगों को टिकट देने का भी आरोप लगाया गया है। पोस्टर में नगर पंचायत के दौरान केशव के नजदीकियों की हार को भी लिखा गया है और मांग की गई है कि नैतिकता के आधार पर केशव मौर्य इस्तीफा दे दें।